Diari Oficial de la Generalitat Valenciana


Sumari del DOGV 9570, del 06-04-2023 (2023/3599)

RESOLUCIÓ de 31 de març de 2023, de la consellera d'Educació, Cultura i Esport, per la qual es crea una secció de l'Institut d'Educació Secundària Torrevigía, a la localitat de Torrevieja.
--------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9570

Data del DOGV
:   06-04-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/3599


Data del document
:   31-03-2023

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * centre d'ensenyament

RESOLUCIÓ de 31 de març de 2023, de la consellera d'Educació, Cultura i Esport, per la qual es crea una secció de l'Institut d'Educació Secundària Torrevigía, a la localitat de Torrevieja. [2023/3599]  
Mitjançant el Decret 152/2007, de 14 de setembre, del Consell, es va crear l'Institut d'Educació Secundària de Torrevieja, per transformació de la Secció d'Educació Secundària existent, amb codi de centre 07786092. Mitjançant l'Ordre de 25 de setembre de 2007, de la Conselleria d'Educació, es va disposar el funcionament d'aquest IES, que va iniciar les seues activitats el curs acadèmic 2006/2007. Per mitjà de la Resolució de 12 de novembre de 2012, de la Conselleria d'Educació, Formació i Ocupació, es va atribuir la denominació específica de Torrevigía a aquest IES.  
Actualment, les necessitats d'escolarització derivades de l'increment de matrícula procedent dels centres d'Educació Primària, l'escolarització sobrevinguda i la mancança d'espais docents en els cincs instituts de titularitat pública de la localitat, fan necessari incrementar el nombre de llocs escolars per a impartir l'Educació Secundària Obligatòria. Els estudis realitzats per planificació educativa posen de manifest la necessitat de crear una Secció de l'IES Torrevigía, que permeta escolaritzar l'alumnat en edat de cursar aquestes ensenyances i que actualment resideix a la localitat de Torrevieja.  
Així, d'acord amb la proposta de Planificació Educativa, una vegada informat el Consell Escolar Municipal de Torrevieja, en col·laboració amb l'Ajuntament de Torrevieja, es procedeix a crear una Secció de l'IES Torrevigía, que inicialment se situa en les instal·lacions de l'Auditori Conservatori Internacional de Torrevieja, situat a la partida de la Loma, s/n, de titularitat municipal. Tot això en el marc de col·laboració establit en l'apartat tercer de la disposició addicional quinze de la Llei orgànica 2/2006, de 3 de maig, d'educació, i el Reial decret 2.274/1993, de 22 de desembre, de cooperació de les corporacions locals amb el Ministeri d'Educació i Ciència, d'aplicació supletòria a la Comunitat Valenciana.  
El Decret 252/2019, de 29 de novembre, del Consell, de regulació de l'organització i el funcionament dels centres públics que imparteixen ensenyaments d'Educació Secundària Obligatòria, Batxillerat i Formació Professional, disposició final primera, estableix que la conselleria competent en matèria d'educació podrà crear i suprimir seccions d'IES a les localitats que, per necessitats derivades de la planificació educativa, siga aconsellable, amb l'informe previ del consell escolar municipal; aquestes seccions dependran d'un IES. L'Ordre de 31 de juliol de 1998, de la Conselleria de Cultura, Educació i Ciència, regula les seccions dels instituts d'Educació Secundària.  
Així, de conformitat amb la proposta de la Direcció General de Centres Docents i fent ús de les competències que m'atorga l'article 28 de la Llei 5/1983, de 30 de desembre, del Consell, resolc:  
  
Primer  
Es crea, dependent de l'Institut d'Educació Secundària Torrevigía, de Torrevieja, codi 45807759, la secció següent:  
  
Província: Alacant  
Localitat: Torrevieja  
Denominació: Secció de l'Institut d'Educació Secundària Torrevigía  
Codi: 36062031  
Domicili (provisional): partida de la Loma, s/n, CP 03913  
Composició: 11 unitats d'Educació Secundària Obligatòria  
Capacitat: 330 llocs escolars  
  
  
Segon  
1. La secció inicia les seues activitats en el curs acadèmic 2022-2023. En aquest curs disposarà de 4 unitats d'Educació Secundària Obligatòria i 120 llocs escolars, i en cursos successius s'incrementaran fins a 11 unitats i capacitat per a 330 llocs escolars.  
2. El centre aplicarà el Programa d'ensenyament en valencià i el Programa d'educació plurilingüe i intercultural, d'acord amb el calendari d'aplicació de la Llei 4/2018, de 21 de febrer, de la Generalitat, per la qual es regula i promou el plurilingüisme en el sistema educatiu valencià.  
  
Tercer  
La plantilla de la Secció d'Educació Secundària de l'IES Torrevigía, en el curs 2022-2023, estarà composta per 14 professors o professores d'Educació Secundària; aquests llocs es cobriran pel sistema de provisió específica. En cursos successius s'incrementarà fins a cobrir les necessitats de les 11 unitats d'ESO previstes.  
  
Quart  
La Direcció Territorial d'Educació, Cultura i Esport d'Alacant nomenarà l'equip directiu de la secció, de conformitat amb el que s'estableix en el Decret 252/2019, de 29 de novembre, del Consell, de regulació de l'organització i el funcionament dels centres públics que imparteixen ensenyaments d'Educació Secundària Obligatòria, Batxillerat i Formació Professional, i en l'Ordre de 31 de juliol de 1998, de la Conselleria de Cultura, Educació i Ciència, per la qual es regulen les seccions dels instituts d'Educació Secundària de la Comunitat Valenciana.  
  
Cinqué  
La direcció general competent en matèria de centres docents determinarà i gestionarà els fons necessaris per a la posada en funcionament i el manteniment de la secció, i la dotarà amb l'equipament i material didàctic necessaris. A l'efecte, la Direcció Territorial d'Educació, Cultura i Esport d'Alacant efectuarà l'oportuna i raonada proposta.  
  
  
Sisé  
El nombre màxim d'alumnat per aula, unitat o professorat serà determinat d'acord amb el que s'estableix en la normativa bàsica, i en el Decret 58/2021, de 30 d'abril, del Consell, sobre jornada lectiva del personal docent i nombre màxim d'alumnat per unitat en centres docents no universitaris.  
  
Seté  
S'autoritzen les direccions generals competents en matèria de centres docents, personal docent, règim econòmic i ordenació acadèmica perquè, en l'àmbit de les seues respectives competències, adopten les mesures necessàries per a l'aplicació i el desenvolupament del que es disposa en la present resolució.  
  
Huité  
El que s'estableix en aquesta resolució s'inscriurà en el Registre de Centres Docents de la Comunitat Valenciana.  
  
Nové  
La present resolució entrarà en vigor el dia de la publicació en el Diari Oficial de la Generalitat Valenciana; no obstant això, els seus efectes s'entenen referits a l'inici del curs 2022-2023.  
  
Contra la present resolució, que posa fi a la via administrativa, es podrà presentar un recurs potestatiu de reposició, o bé plantejar directament recurs contenciós administratiu, en els terminis i davant els òrgans que s'indiquen a continuació:  
a) El recurs de reposició s'haurà d'interposar davant la consellera d'Educació, Cultura i Esport, en el termini d'un mes a comptar des de l'endemà de la publicació.  
b) El recurs contenciós administratiu s'haurà d'interposar davant el Tribunal Superior de Justícia de la Comunitat Valenciana, en el termini de dos mesos a comptar des de l'endemà de la publicació.  
Tot això, d'acord amb el que s'estableix en els articles 112 i següents de la Llei 39/2015, d'1 d'octubre, del procediment administratiu comú de les administracions públiques, i 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, i sense perjudici que s'utilitze qualsevol altra via que es considere oportuna.  
  
València, 31 de març de 2023.La consellera d'Educació, Cultura i Esport: Raquel Tamarit Iranzo.